༄༅།།སྨན་རྫས་ངོས་འཛིན་སྐོར་འཁྲུལ་མེད་ཉུང་
བསྡུས་སྐལ་བཟང་སྙིང་ནོར།
འཇམ་དབྱངས་བསྟན་འཛིན།



335
རྩོམ་པ་པོ་ངོ་སྤྲོད་མདོར་བསྡུས།
འཇམ་དབྱངས་ སྨན་ ཕྲུག་ གམ་ མཚན་ དངོས་ འཇམ་ དབྱངས་ བསྟན་
འཛིན་ནི། མདོ་སྨད་ཟམ་ཚའི་འབྲོག་རུར་མཛོད་ཚང་ཞེས་པའི་སའི་ཆར། ཏྲེ་
བོ་བློ་ ཕྲུག་ ཏུ་ གྲགས་ པའི་ ཁྱིམ་ གཞིར་ རབ་ བྱུང་ བཅོ་ ལྔ་ པའི་ ཤིང་ སྤྲེལ་
(༡༨༨༤)ལོར་འཁྲུངས། ཆུང་ངུའི་དུས་ནས་ཁྲི་ཆེན་རྒྱལ་མཚན་སེང་གེའི་
གདན་ས་བཤད་ སྒྲུབ་པད་དཀར་ གྲོལ་བའི་གླིང་གི་ གྲྭ་ སར་ ཞུགས་ ནས་ སློབ་
གཉེར་མཛད། མདོ་སྔགས་རིག་གནས་ཐམས་ཅད་ལ་མཁས་པའི་གྲགས་པ་
རྒྱས་ཏེ་གདན་ ས་དེ་གར་ལྷ་རམས་པའི་མཚན་བཏགས་བཞེས་ཤིང་རྒྱུད་པའི་
ཁྲིར་བཞུགས། འགོ་དཔལ་ བླ་ མ་ འཇིགས་ མེད་ རྣམ་ རྒྱལ་ གྱི་ ཡོངས་ འཛིན་
མཛད། བླ་མ་འཇིགས་མེད་རྣམ་རྒྱལ་དགུང་ལོ་དགུ་པ་ཆུ་སྤྲེལ་( ༡༩༣ ༢ ) ལོ་
ཚོགས་ཆེན་ཁྲིར་བཞུགས་ནས་ཁྲི་བ་ཟུར་རྗེས་ཐང་སྐོར་འགོ་བ་དང་གསེར་ཁྲིའི་
དཔོནཔོ་གཉིས་གྲོས་བསྡུར་ཏེ་འགོ་བ་བླ་མ་འཇིགས་མེད་རྣམ་རྒྱལ་ཐང་སྐོར་
གྲོང་ཁྲི་བྱས་ནས་ཡོངས་འཛིན་ཡང་དེ་གར་མངགས་ཆོག་པའི་གྲོས་མཐུན་ལྟར་
མཛོད་དགེ་ཐང་སྐོར་དུ་གདན་དྲངས། ཐང་སྐོར་སེར་སྡེར་དབྱར་གནས་དང་
འགྲེལ་བ་བཞི་སྦྲགས་ཀྱི་འཆད་ཉན་ཚུགས། རྗེས་སོར་ཐང་སྐོར་འགོ་ཁག་ནང་
མ་འཆམས་པའི་འཁྲུགས་རྐྱེན་གྱིས་བླ་སློབ་བར་ལ་སེལ་ ཅུང་ ཟད་ བྱུང་ པས་
ཡོངས་འཛིན་ཚང་སོག་ཚང་རི་ཁྲོད་བསམ་གཏན་དགེ་འཕེལ་གླིང་དུ་བརྟན་
ཆགས་སུ་བཞུགས། སོག་ཚང་དགོན་དུ་ཐུགས་རྗེ་ཆེན་པོ་རྒྱལ་བ་རྒྱ་མཚོ་དང་།
སེང་གདོང་བདུད་འདུལ་དྲག་མོ། རྟ་མགྲིན་ཡང་གསང་བཅས་ཀྱི་དབང་དང་།
གཞི་ གསུམ་ གསལ་ བྱེད་ དང་། ལམ་རིམ་ཆེ་ཆུང༌། འདུལ་ ་བའི་ ་ བསླབ་བྱ།

336 ༄༅།སྨན་རྫས་ངོས་འཛིན
་བཟང་སྙིང་ནོར།
རྒྱུད་སྡེ་ཁག་གི་བསྐྱེད་རྫོགས་དང༌། ཐིག་དང་ཕྱག་རྒྱའི་མཛུབ་ཁྲིད་གནང་།
དམཪ་དགེ་ བློ་ བཟང་ རྒྱལ་ མཚན་དང་། འཕྲིན་ལས། ཞར་བློ། རྣམ་ཁོ་
སོགས་དོན་གཉེར་ཅན་རྣམས་ལ། གསོ་རིག་རྩ་རྒྱུད་རྡེའུ་འགྲེམས་དང༌། ཕྱི་
རྒྱུད་རྩ་ཆུ་དང་མེ་བཙའ་གཏར་ག་སོགས་ཀྱི་བཤད་པ་གནང་ཞིང་། ཟླ་དྲུག་ལ་
ཆུ་མིག་ འགྲིམས་ ཏེ་ ཕེབས་ སྐབས་ དཔལ་ ལྡན་ རྒྱུད་ བཞིའི་ བཀླག་ ལུང་ དང་།
སྔོའི་སྨན་གྱི་འཁྲུངས་དཔེ་དངོས་སྟོན་དང༌། རི་ཁྲོད་ལྷ་ཁང་དུ་གཡུ་ཐོག་སྙིང་
ཐིག་གི་དབང་དང་དམ་ཅན་སྡེ་དགུའི་རྗེས་གནང་བཅས་གནང༌། བཀའ་རྩོམ་
པོད་ཆེན་གསུམ་ཙམ་བཞུགས་པའི་ཁྲོད་དུ། རྩ་རྒྱུད་ཀྱི་རྡེའུ་འགྲེམས་ལུགས་
ལག་ཏུ་ལེན་བདེ་བློ་གསར་རོལ་བའི་དགའ་སྟོན་ཞེས་བྱ་བ་དང་། རེག་པ་བརྡ་
སྦྱོར་འཕྲིན་པ་རྩ་དང་མཐོང་བ་མེ་ལོང་ཆུ་ལ་བརྟག་པ་གཉིས་ཀྱི་མཆན་འགྲེལ་
མུན་སེལ་སྒྲོན་མེ། སྨན་རྫས་ངོས་འཛིན་ སྐོཪ་ འཁྲུལ་ མེད་ ཉུང་ བསྡུས་སྐལ་
བཟང་སྙིང་ནོར། ཕྱི་རྒྱུད་མེ་བཙའ་དང་གཏར་གའི་མཆན་འགྲེལ་བསྡུས་པ་
སོགས་གསོ་དཔྱད་ཀྱི་ཡིག་འཇོག་གནང༌། གསོ་དཔྱད་ཀྱི་ལག་ལེན་སྤྱི་དང་ཁྱད་
པར་ཅོང་ཞི་འཕྲུལ་ཐལ་གྱི་ལག་ལེན་ལ་བརྟེན་ནས་ཕོ་སྐྲུན་གསོ་བ་ལ་ཁྱད་དུ་
མཁས་ཞེས་གྲགས། མཐར་དགུང་ལོ་དྲུག་ཅུ་རེ་བརྒྱད་བཞེས་པ་རབ་བྱུང་བཅུ་
དྲུག་པའི་ཆུ་འབྲུག་( ༡༩༥༣) ལོའི་ཟླ་གསུམ་པར་དཔལ་འཁོར་ལོ་སྡོམ་པའི་
དཀྱིལ་འཁོར་དངོས་དང་དབྱེར་མ་མཆིས་པ་རྐ་མདོའི་དབེན་གནས་ བསམ་
གཏན་དགེ་
་འཕེལ་དུ་དགོངས་པ་རྫོགས། དངོས་སློབ་བློ་བཟང་ རྒྱལ་མཚན་
གྱིས་གཙོས་དད་ལྡན་རྣམས་མང་དུ་བྱོན་ནོ།།

337
དང་པོ། གླེང་གཞི།
༄༅༎ ཨོཾ་ཨཱ་ཐཱ། ཚོགས་གཉིས་
ས་རབ་ཡངས་ག
ངས་གསེར་ལྡན་དགའ་མའི་ལྟོར།།
སྐུ་གཉིས་རྣམ་དག་ ས་བོན་ལེགས་སྨིན་ཤིང༌། བཅུ་གཉིས་སྨོན་པའི་འབྲས་
བཟང་གཡུལ་དུ་དུད། དོན་གཉིས་ལྷུན་གྲུབ་ཡོངས་འདུས་དབང་པོ་རྒྱལ།།
ཟབ་ཟབ་ལེགས་བཤད་ ཤེལ་དཀར་འཕྲེང་བ་ལས།། མང་མང་སྨན་གྱི་རྣམ་
གྲངས་རོ་ནུས་སོགས།། ཡང་ཡང་
¡་ཉེར་མཁོའི་མན་ངག་ཐོལ་བྱུང་འདི།། རང་
རང་བློ་མཉམ་འགའ་ལའང་ཕན་སྲིད་སྙམ། སྐྱེས་ཚད་ མཐོང་ ཚད་ སྨན་ དུ་
གཏོང་ནུས་ཕྱིར། ས་སྟེང་སྨན་མིན་ཅི་ཡང་ཡོད་མ་ཡིན༎ གསར་མཐོང་སྨན་
གྱི་རོ་ནུས་ངོས་བཟུང་ལ།། རོ་ནི་འདིའོ་འབྱུང་བ་འདིས་བསྐྱེད་དོ།། ཞུ་རྗེས་
ནུས་པ་འདི་དང་ཡོན་ཏན་འདི༎ ཉེས་པ་འདི་སེལ་སྙམ་དུ་བརྟག་པ་གཅེས༎
གཉིས་པ། ངོ་བོའི་ནུས་པ་བརྒྱུད་བཤད་པ།
ངོ་བོའི་ནུས་པ་རྣམ་པ་བརྒྱད་ཡིན་ཏེ༎ སྟོབས་དང་ཕྱོགས་མཐུན་དྲི་དང་
མཉེན་པོ་ དང༌། རིགས་ མཐུན་ དབྱིབས་ མཐུན་ རྟེན་ འབྲེལ་ སྨོན་ ནུས་ སོ།།
དང་པོ་གངས་རི་རྫ་མཐོན་སྲིབས་ཕྱོགས་སོགས། བསིལ་སྐྱེས་ཟླ་བའི་སྟོབས་
ལྡན་སྐྱེ་སར་སྐྱེ།། ཚད་རོང་ལ་སོགས་དྲོ་སར་སྐྱེས་པའི་སྨན། ཉི་མའི་སྟོབས་
ལྡན་ དྲོད་ ལྡན་ སྐྱེ་ སར་ སྐྱེས།། དེ་ལྡོག་གནས་མིན་སྐྱེས་ ལ་ ནུས་ པ་ དམན།།
ཉེས་པ་མངར་སྐྱུར་ལ་སོགས་རོ་ཕྱོགས་མཐུན། གསུམ་པ་ག་བུར་ལ་སོགས་
དྲི་ལྡན་རྩི།། དྲི་ཡལ་རོ་ལ་སྨན་གྱི་ནུས་ཡོད་མིན། བཞི་པ་རྨ་བྱའི་ཤ་མཁྲིས་
དུག་ལ་ཕན།། ཕག་སྣས་གཉན་ལྷོག་སྲམ་གྱི་ཤ་ཚིལ་གྱིས།། གྲེ་བར་ཉ་རུས་ཟུག་

338 ༄༅།སྨན་རྫས་ངོས་འཛིན་སྐོར་འཁྲུལ་མེད་ཉུང་བསྡུས་སྐལ་བཟང་སྙིང་ནོར།
ལ་ཕན་པ་བཞིན། ཆུ་བལ་ཆུ་གནས་མཁྲིས་པས་མེས་ཚིག་དང༌༎ གླ་རྩིས་སྦྲུལ་
དུག་གཟིགས་དང་འབྲུག་རུས་དག། ཁྱི་ཡི་སོས་བཏབ་རྨ་ལ་ཕན་ པ་ བཞིན།།
ལྔ་པ་མགོ་གཟེར་ནད་ལ་ཐོད་རུས་དང༌། མིག་ལ་སྦྲུལ་མིག་ལྕེ་སྐྲངས་སྤྱང་ཀིའི་
ལྕེ།། སོ་གཟེར་ནད་ལ་སྟག་གཟིག་འབྲུག་གསུམ་མོ།། མགུལ་ལྦ་ལུག་གི་སྐེ་རྨེན་
སྙིང་གཟེར་ལ།། འབྲོང་དང་ནེ་ཙོ་རི་བོང་མིའི་གྲི་སྙིང༌།། གློ་ནད་ཝ་དང་ཞོ་
འཐུང་རེའུ་གློ།། མཁྲིས་ནད་མཁྲིས་པ་སྣ་ཚོགས་མཆིན་དུག་ལ།། བུ་མོ་སྟག་ལོ་
བཅུ་གཉིས་ལོ་ལོན་པ། གྲིར་ཤིའི་མཆིན་པ་མཁལ་ཚབ་ཐོང་ཚེར་མཁལ།། རྒྱུ་
གཟེར་གཡི་དང་གྲུམ་པའི་རྒྱུ་མ་ཕན།། ཀླད་ནད་རྡོ་ཀླད་སྙིང་ནད་སྙིང་ཞོ་ཤ།
འབྲི་མོག་མཚལ་ སོགས་དམར་པོ་ཁྲག་ནད་དང༌།། སྐྱེར་པ་ལ་སོགས་སེར་པོ་
མཁྲིས་པར་ཕན།། བདུན་པ་ཐོག་གིས་བསད་པའི་མི་རུས་དང༌། རྒྱུ་གཟེར་
རང་ཤིའི་རུས་པས་རྒྱུ་གཟེར་གསོད།། རྒྱུ་ན་ཤར་ལྟའི་བྱི་ས་
་ས་དམར་བཤལ་ལ།།
རི་བོང་ཀླད་པ་ཕན་པ་ལྟ་བུའོ༎ བརྒྱད་པ་སྔོན་གྱི་སངས་རྒྱས་བྱང་སེམས་ཀྱིས།།
འགྲོ་བའི་དོན་དུ་སྨོན་པའི་མཐུས་འཁྲུངས་པ།། དབང་རིལ་ཀོ་ཋའི་དུག་ལ་དུ་
ལིས་དང༌། དབང་ལག་བཅུད་ལེན་སྨོན་པ་སོགས་ཀྱིས་མཚོན། སྨན་གྱི་སྡེ་
ཚན་སྡོམ་ནི་བཤད་རྒྱུད་དུ།། རིན་པོ་ཆེ་ཡི་སྨན་དང་ས་རྡོའི་སྨན། ཤིང་སྨན་
རྩི་སྨན་ཐང་སྨན་སྔོ་སྨན་དང༌།། སྲོག་ཆགས་སྨན་དང་དབྱེ་བ་བརྒྱད་དུ་བཤད།།
གསུམ་པ། རིན་པོ་ཆེའི་སྨན་གྱི་ནུས་པ་བཤད་པ།
དང་པོ་རིན་ཆེན་ལྔ་བདུན་དབྱེ་ཚུལ་གཉིས།། བཞི་བརྒྱ་ལྔ་བཅུའི་འགྲེལ་
བར་མུ་ཏིག་དང་།། གསེར་དངུལ་བྱུ་རུ་མུ་མེན་རྣམ་ལྔར་བཤད།། འདུལ་བར་
བཻཌཱུརྱ་དང་ མེ་ ཤེལ་དཀཪ།། མརྒད་སྤུག་དང་པདྨ་རཱ་གའོ།། རིན་ཆེན་སྣ་
བདུན་གསེར་དངུལ་བཻཌཱུརྱ། སྤུག་དང་མུ་ཏིག་དམར་པོ་རྡོའི་སྙིང་པོ། ཀེ་ཀེ་
རུ་འོ་ཀརྐེ་ཏྭ་ཡང་ཟེར།།

༄༅།!དང་པོ། གླེང་གཞི།
339
རྡོ་རྗེའི་ནུས་པས་ཐོག་ཀུན་བཟློག་པར་བྱེད༎ ཞེས་པ་རི་རྒྱལ་ཁོངས་སུ་
བདེན་པའི་སྟོབས། བརྙེས་པའི་དྲང་སྲོང་ཞོ་འཐུང་བྱ་བ་ཞིག །འཕོས་པའི་
རུས་པ་རྡོ་རྗེའི་རང་བཞིན་ཏེ།། རྩིབ་རུས་དབང་ཕྱུག་མདུང་ཐུང་སོག་པ་ལས།།
ཁྱབ་འཇུག་ཕྱག་མཚན་འཁོར་ལོ་རྐང་རུས་ལས།། བརྒྱ་བྱིན་ཕྱག་མཚན་རྡོ་རྗེ་
རྩེ་བརྒྱ་འཆོས།། ཕྱེ་མ་འཛམ་གླིང་དབུས་བབས་ཁར་ཡུལ་ཆགས།། རྒྱུ་མཚན་
དེས་ཕྱིར་རྡོ་རྗེ་གདན་ཞེས་གྲགས༎ རྡོ་རྗེའི་མཚོན་གྱིས་སྡང་ཚད་ཀུན་ལ་རྒྱོབ།།
བརྒྱབ་ ཚད་ ཕོག་ དང་ ཕོག་ཚད་འཆི་བ་དང་།། ཤི་ ཚད་འདྲེན་ སོགས་ དམ་
བཅའ་བཞི་ལྡན་ཟེར།། རིན་ཐང་སྲང་རེཪ་གསེར་སྲང་ཉི་ཤུ་ལྔ།། ཙན་དན་ཨ མ་
ག་རུ་དང་དུ་རུ་ཀ ། ག་བུར་པུ་ཤེལ་ཙེ་སྟེ་སྤོས་ལྔ་དང་།། འབྲུ་ལྔ་ནས་འབྲས་
གྲོ་སྲན་ཏིལ་མར་ལྔ།། སྙིང་པོ་ལྔ་ནི་བུ་རམ་སྦྲང་རྩི་དང༌།། [ཞུན]མར་དང་
ལན་ཚྭ་ཏིལ་བཞུག་ [ མར]རྣམ་ལྔའོ། གཡུ་ཡིས་དུག་དང་ མཆིན་ ཚད་ སེལ་
བར་བྱེད། ཞེས་པ་ སྔོ་ཞིང་དཀཪ་ལ་ བཀྲག་ མདངས་ཆེ།། མུན་ནགའང་
མཐོང་བ་དེ་ནི་དྲུག་དཀར་དང་། སྔོ་ཞིང་སྦྲུམ་[སྣུམ』ལ་དམར་མདངས་ཅན་
དྲུག་དམར།། བར་གཡུ་གཡུ་གསར་ལ་སོགས་དབྱེ་བ་བརྒྱད།། ཨིནྡྲ་ནཱི་ལས་
ནད་ཀུན་མ་ལུས་སེལ།། ཞེས་པ་ཁ་དོག་སྔོན་པོ་ནམ་མཁའ་འདྲ། སྟེང་དུ་རས་
བཞག་དེ་ལ་ཕོག་པའི་འོད། སྔོན་པོ་གདུགས་ཕུབ་ལྟ་བུ་སྟེང་དུ་འབྱུང་། རིན་
ཐང་སྲང་ཪེཪ་གསེཪ་སྲང་སྟོང་རི་གསུངས། ནཱི་ལ་མ་ནི་གསེཪ་སྲང་བརྒྱ་སྐོར་
དང༌།། ཀ་ཀ་ནཱི་ལ་བཅུ་སྐོར་མཆོག་དམན་གསུམ༎ ནོར་བུ་རིན་ཆེན་བཻཌཱུརྱའི་
རིགས་ཀྱི། འོད་དང་འཆང་བས་ནད་ཀུན་སེལ་བར་བྱེད༎ ཞེས་པ་སུ་ག་ཏ་ཡི་
བཻཌཱུརྱ༎ མདོག་ལྗང་མཚན་ཕྱེད་ཙམ་ནས་འོད་འབྱུང་བས།། མུན་འཕྲོག་ནང་
དུ་སྐུད་པ་གསུམ་བཅུག་འདྲ།། རིན་ཐང་ཡུལ་སྡེ་ཆེ་བ་ཞིག་ཏུ་བཤད།། ལ་ནི་
[ནུ]བཻཌཱུརྱ་ནི་འོད་མེད་ཀྱང་། དཀར་པོ་ནང་དུ་སྐུད་པ་གཅིག་བཅུག་འདྲ།
རིན་ཐང་ཡུལ་ཕྲན་གཅིག་ནི་རི་བར་གསུངས།། མཉྫུ་ནི་བཻཌཱུརྱ་ཞེས་བྱ་བ་ནི།།
བྱི་ལའི་མིག་ལྟར་སེར་ཞིང་མཚན་འོད་འབྱུང་།། སྐུད་པ་དགུ་བཅུག་འདྲ་བ་

340 ༄༅།སྨན་རྫས་ངོས་འཛིན ༥་མེད་ཉུང་བསྡུས་སྐལ་བཟང་སྙིང་ནོར།
མེར་བཅུག་ན།། ལྷག་པར་འོད་འབྱུང་གླིང་བཞིའི་སྡེ་ཟོག་རི༎ པདྨ་རཱ་གས་
ནད་དང་ གདོན་ཀུན་འཕྲོག ། ཞེས་པའི་པདྨ་རཀྟ་བྱ་བ་ནི། ངུར་དམར་
མདོག་ཅན་འོད་ཀྱིས་སོར་གསུམ་ཁྱབ། པུཥྤ་རཱཀྟ་དམར་སྨུག་ཁ་དོག་གཅིག
། འོད་ཟེར་རང་ལས་བདུན་འགྱུར་ཙམ་ཞིག་འབྱུང་།། ཛཱ་ཏི་རཱ་ག་མཚམས་སྤྲིན་
མདོག་ཅན་འོད།། ཁྲུ་གང་ཙམ་གྱི་ཚད་དུ་ནར་མོར་འགྲོ།༎ ཀླལ་རཱ་ག་སོལ་བར་
མེ་མཆེད་འདྲ། སོར་གསུམ་ཙམ་འོད་ཕྱོགས་གཅིག་ཁོ་ནར་འབྱུང༌། མུ་ལ་
རམ་[ ཧཱུྃ] ག་རཀྟ་སེ་འབྲུའི་མདོག ། ཁྲག་མདོག་འོད་འབྱུང་ཧ་རི་གཽ་རི་ནི༎
གོས་ཆེན་དམར་སྨུག་ཤིན་ཏུ་དྭངས་མདོག་ཅན།། དམར་སེར་གཉིས་ཀའི་འོད་
འབྱུང་སྲན་འཕོས་ཙམ༎ པུག་ནི་མདོག་དམར་འོད་སེར་སོར་ཙམ་འཕྲོ།། གོ་
[ གཽ ]མོ་ ད་ ནི་ ཕྱི་ མདོག་ མཆིན་ཁ་ལ། ནང་ མདོག་ མེ་ འ དྲ་ ས་ ལས་ འོད་ མི་
འབྱུང་།། བཏེགས་ན་འོད་འཕྲོ་སིང་ག་ལ་ནས་འབྱུང་།། མཆོག་ཏུ་གྱུར་པ་ཧ་
རི་གོོ་རི་ལ། རིན་ཐང་གླང་ཆེན་སྟེང་ནས་རྡེའུ་ཚག་འཕེན།། ས་ལ་ཕོག་ཚུན་
གདལ་བའི་གསེར་རི་གསུངས།། གཞན་ལ་རིན་ཐང་ངེས་མེད་དབྱེ་བ་དགུ།།
ཆུ་སྙིང་མེ་ཡི་འཇིགས་པ་སྲུང་སྐྱོབ་ནུས།། ཞེས་པ་དཀར་ལ་སྔོ་བ་ཤེལ་ལྟ་བུ།
ཆུ་ནང་བཅུག་ན་མི་མཐོང་ཆུ་འདྲ་ཞིང༌། མེ་སྟེང་བཞག་ན་མེ་འཆི་ཚ་ཚའི་
དབྱིབས། རིན་ཐང་རྡོག་པོ་རེ་ལ་གསེར་སྲང་རེ།། སི་རཱག་[རཀ]དུག་དང་
འབྱུང་བོའི་གདོན་ཀུན་སྲུང༌།། ཞེས་པ་སེར་དྭངས་སོར་གསུམ་ཙམ་གྱི་འོད།
ཕྱོགས་སུ་འགྲོ་ཞིང་མེར་བཅུག་མདོག་མི་ཉམས། རིན་ཐང་ཚད་ནི་དངུལ་དང་
བརྗེ་བར་བཤད། ཏོ་[ཏོ]རས་རིམས་དང་མིག་གི་ནད་ལ་ཕན།། ཞེས་པའི་ཏོ་
ར་མ་ལུ་ནི། ཁ་དོག་ལྗང་འོད་སོར་དོའི་ཚད་ཙམ་འབྱུང༌། ཤཀྐཏོ་ར་མ་ལི་ནི་
མདོག་ནག །མིག་འབྲས་ལྟར་དྭངས་སོར་གསུམ་ཚད་འོད་འབྱུང་། ཀ་ན་ཀ་
ཏཽ་ར་མ་ལི་གསེར་འོད་ཅན། དབྱིབས་ཚད་སྔ་མ་དང་མཐུན་དངུལ་དང་བརྗེ༎
མརྒད་ནད་རྣམས་ཀུན་ལ་མཆོག་ཏུ་ཕན།། ཞེས་པ་ནཱི་ལ་དམར་ཀད་[ མ་ར་ཀ་
ཏི]སྔོན་པོ་ལ། དམར་མདངས་ཡོད་པ་རིན་ཐང་དངུལ་ལོག་རི། ཤི་ཏ་མར་

༄༅།དང་པོ། གླེང་གཞི།
341
:
ཀད་[ མ་ ར་ ཀ་ ཏི ] དཀར་ལ་དམར་མདངས་ཆགས།། ཤིན་ཏུ་ དྭངས་པར་
དངུལ་ཞོ་བཞི་རེ་རི༎ སུ་གཙྩིས་ས་གདོན་མཛེ་ཡི་ནད་ལ་ཕན།། ཞེས་པ་རཀྟ་
སུ་གཱནྟི། ། ཟངས་མདོག་འོད་སེར་ཕྱེད་པ་དངུལ་དང་བརྗེ༎ ནཱི་ལ་སུ་གཱནྟི་ ནི་
མདོག་སྔོ་ནག ། འོད་སོར་གསུམ་པ་དངུལ་དང་ལྔ་སྐོར་བྱེད།